স্টাফ রিপোর্টার ॥ আজ মহান মে দিবস। ১৮৮৬ সালের আজকের এই দিনে শ্রমিকদের ন্যায্য অধিকার প্রতিষ্ঠার লক্ষ্যে দুর্বার আন্দোলনের বহি:প্রকাশ ঘটে। শ্রমিকদের ৮ঘন্টা কাজের দাবীতে ওইদিন আমেরিকার শিকাগো শহরের হে মার্কেটে শ্রমিকদের সমাবেশে ধর্মঘটের ডাকে সব কিছু অচল হয়ে যায়। এরই ধারাবাহিকতায় শ্রমিকদের উপর চরম নির্যাতন, জেল-জুলুম ও হত্যার শিকার হতে হয়েছে। কিন্তু ন্যায্য অধিকার আদায়ে দমে যায়নি শ্রমিকরা। শত অত্যাচার, নিপীড়ন সহ্য করে শ্রমিকরা তাদের অধিকার আদায় করতে সফল হয়েছিল। এর পর থেকে বিশ্বব্যাপি ৮ঘন্টা কাজের স্বীকৃতি অর্জিত হয় এবং ১লা মে দিবসটি যথাযথ মর্যাদা ও বিভিন্ন কর্মসূচির মাধ্যমে পালিত হয়ে আসছে। মে দিবসের প্রেক্ষাপট হচ্ছে- এমন এক যুগ ছিল যখন শ্রমিকরা তাদের ন্যায্য অধিকার ও দাবি দাওয়ার কথা ...